Pysy turvassa

''On paljon asioita joita pitäisi ottaa huomioon jotta matka sujuisi turvallisesti. Maiden erikoisuudet on listattu niiden Pysy turvassa-osioissa. Tässä artikkelissa olevat asiat koskevat kaikkia matkailijoita.''

Ymmärrä


Mikään paikka maailmassa ei ole täysin riskitön. Ennen matkaa kannattaa ottaa selvittää matkakohteen vaarat jotta niihin voi varautua.


 * Älä ota matkustaessa sellaisia riskejä joita et kotonakaan ottaisi. Ole aina varuillasi.
 * Kaikkia riskejä ei voi eliminoida täysin, joten sinun kannattaa keskittyä suurimpiin riskeihin. Auto-onnettumuudet tappavat esimerkiksi vuosittain huomattavasti enemmän matkailijoita kuin terroriteot, joten matkailijan kannattaa olla valppaana liikkuessaan.
 * Hanki tietoa paikallisista käytännöistä ja paikallisesta kulttuurista (pukeutumisesta jne.) ja opi vähän paikallista kieltä.
 * Vaikka onkin mukava tutustua uusiin ihmisiin, mutta ole äärimmäisen varovainen sellaisten henkilöiden kanssa jotka haluavat ystävystyä väkisin.
 * Luota vaistoihisi. Jos tilanne mielestäsi alkaa tuntua uhkaavalta, se todennäköisesti myös on.
 * Voi myös olla hyödyllistä ajatella rikollisen lailla jotta ymmärtää miten käyttäytyä jotta ei näyttäisi "helpolta saaliilta".

Tule
Ennen matkaa kannattaa:


 * Tarkista viimeiset matkustustiedotteet Ulkoministriön sivuilta . Euroopan ulkopuolisissa maissa joissa käy vähän matkailijoita ei aina ole pysyvä suomalainen suurlähetystö tai konsulaatti. Niissä tapauksissa ajantasaista tietoa voi saada Britannian, Australian tai Yhdysvaltain  ulkoministeriöiden konsulaattisivuilta.
 * Ota selvää sääilmiöistä; joihinkin alueisiin ei ole suositeltavaa matkustaa sellaisilla vuodenaikoina joilla esiintyy esim. hurrikaaneja tai monsuunisateita.
 * Sota- tai muille konfliktialueille ei yleensä kannata matkustaa lainkaan. Jotkut matkatoimistot järjestävät matkoja joihin kuuluu panssaroituja kuljetuksia ja aseistettuja vartijoita ja sellainen matka voi olla todellinen kokemus. Muista kuitenkin että vartijoista huolimatta tällaisella matkalla on aina riski joutua tapetuksi tai siepatuksi.
 * Matkustaessa laukkuja ei koskaan pidä jättää "yksin". Sen lisäksi että ne voi joutua varastetuksi, yksin jätetty laukku lentokentällä voidaan tulkita pommiksi. Jos joku toinen pääsee käsiksi laukkuusi esimerkiksi lentoasemalla sinusta voi tulla huume- tai asekuriiri tietämättäsi, ja usein rajavartiomiehet huomaavat sen ensimmäisenä ja kantaja joutuu valtaviin ongelmiin vaikka ei olisi tietoisesti tehnyt yhtään mitään. Älä koskaan kanna mitään toisen puolesta. Juuri tämän takia esim. Yhdysvaltain tulliselvityslomakkeessa kysytään: "Oletko pakannut laukkusi itse?".
 * Kun saavut vieraaseen kaupunkiin, saavu valoisaan aikaan jos on mahdollista.
 * Samaa sukupuolta olevien parien kannattaa tarkistaa paikallisia käytäntöjä tai lakeja varsinkin matkustaessaan länsimaiden ulkopuolelle.

Bussissa ja junassa

 * Pysy kuljettajan/lipunmyyjän/vartijan lähellä.

Taksissa

 * Käytä virallisia takseja. Loppupäässä ne tulevat yleensä edullisimmaksi.
 * Varmista että kuljettaja käynnistää mittarin tai sovi hinnasta etukäteen.
 * Kun matkustat yksin, istu kuljettajan takana jossa hänen on hankalampi uhkailla sinua.

Ajaessa

 * Älä aja humalassa!
 * Seuraa paikallisia liikennesääntöjä.
 * Lukitse auto ja muista että varas voi iskeä myös liikennevaloissa seistäessä.
 * Kännykkä ja muut arvotavarat pois näkyviltä. Matkavakuutus ei kata niitä jos ne on varastettu autosta.
 * Pysäköi valaistuissa paikoissa jossa on mahdollisimman vähän puita ja pensaita auton ympärillä niin että mahdollinen autovaras ei saa tehdä "työtään" rauhassa. Itä-Euroopassa kannattaa suosiolla käyttää vartioituja parkkipaikkoja varsinkin yöaikaan.
 * Ennen autoon astumista, katso ettei kukaan ole takapenkillä tai muuten auton läheisyydessä.
 * Kaikenkattava autovakuutus on hyvä.

Kävellessä

 * Tutustu karttaan hotellissa ettei sinun tarvitse tehdä sitä keskellä katua, ja ota selvää siitä onko joitakin kaupunginosia/paikkoja joita tulisi vältää kokonaan.

Näe
Kun liikut nähtävyyksien ja hotellin välillä, aina on riski että joudut rikoksen uhriksi.
 * Tarkkaile ympäristöä. Jos alue tuntuu turvattomalta, on hiljainen, likainen, vandalisoitu tai jengejä liikkuu kaikkialla, poistu alueelta.
 * On turvallisempaa matkustaa ryhmässä.
 * Jos joudut ryöstön uhriksi on parempaa antaa ryöstäjän/ryöstäjien viedä rahasi kun taistella vastaan sillä ryöstäjällä saattaa olla vaikkapa pistooli taskussa.
 * Takakadut voivat olla mielenkiintoisia, mutta siellä on aina vähemmän ihmisiä auttamassa jos joudut rikoksen uhriksi.
 * Luonnossa riskit eivät aina ole merkittyjä varoityskylteillä tai aidoilla.

Osta
Rahat joita tarvitset ostosten tekoon houkuttelee myös potentiaalisia varkaita. Vähentääksesi riskiä ryöstetyksi joutumisesta:
 * Pidä rahat ja muut arvoesineet piilossa äläkä pukeudu kuin miljonääri.
 * Seuraa paikallisia neuvoja vaarallisista alueista.
 * Mahdollisuuksien mukaan jätä passi hotellin kassakaappiin ja kanna mukaasi paperikopio passin tietosivulta.
 * Säilytä ylimääräinen luottokortti ja ylimääräistä käteistä muualla kuin lompakossa. Näin varmistat että et jää täysin rahattomaksi ryöstön yhteydessä.
 * Varo huijareita. Nämä yrittävät saada sinulta rahaa vaikka et haluaisi sitä vapaaehtoisesti heille antaa. Huijauksia on kolmenlaisia, ylihinnoittelua, pakottaminen ostamaan jotain mitä et halua, ja suora varkaus.


 * Varo taskuvarkauksia etenkin suosituimmissa matkailukohteilla.

Syö

 * Käytä vain pullotettua vettä jos yhtään epäilet hanaveden laatua, ja katso että pullo on avaamaton. Jos se ei ole mahdollista, keitä hanavesi vähintään kahden minuutin ajan ennen käyttöä. Vältä jäitä juomissa.
 * Jos ravintola näyttää epäilyttävältä, valitse toinen.
 * Varmista että ruoka on läpipaistettu.
 * Vältä maitotuotteet jollet tiedä että ne on pastöroitu.
 * Pese kädet saippualla ennen ruokailua. Jos saippuaa ei ole saatavana, käytä käsidesiä.
 * Älä syö kasveja tai sieniä joita löydät luonnossa. Jossain muualla kasvava myrkyllinen kasvi tai sieni voi muistuttaa Suomessa kasvavaa syömiskelpoista kasvia tai sientä. Vaikka ne olisikin syötäviä ne voi olla ruiskutettu jollain hyönteismyrkyllä.
 * Katso myös artikkelia ruokamyrkytys.

Juo
Yöelämä voi olla matkan kohokohta, mutta se houkuttelee myös kaikenlaisia hämäriä tyyppejä. Jos et käy ulos tavallisestikaan, ei ole pakko tehdä sitä matkoilla. Joitakin vinkkejä:


 * Vältä kävelemistä pitkiä matkoja yöaikaan ja pysy valaistuilla alueilla.
 * Käytä sellaisia vaatteita ettet näytä ulkopuoliselta, äläkä näytä rahojasi.
 * Pidä mielessä että on suurempi riski joutua rikoksen uhriksi jos juot itsesi känniin.
 * Älä ota vastaan drinkkejä vierailta. Niihin voi olla sekoitettu vaikka mitä.
 * Päätä itse minne menet vieraan henkilön kanssa. Jos henkilö johon juuri olet tutustunut sanoo vievänsä sinut kotiinsa, on riski että sinut viedään vain takakujalle ryöstettäväksi.
 * Älä osta laittomia huumeita.

Nuku

 * Palon sattuessa hotellit voivat olla vaarallisia paikkoja. Katso että huoneestasi on kaksi pakouloskäyntiä.

Pysy terveenä

 * Käy lääkärissä ennen matkaa jos sinulla on epäillyksiä terveytesi puolesta. Katso etukäteen mitä tauteja kohdemaassa on ja hanki tarvittavat rokotukset ja lääkitykset.
 * Jos harrastat seksiä vieraiden ihmisten kanssa, käytä aina kondomia.

Ota yhteyttä

 * Ilmoita kotimaassa asuville tuttavillesi säännöllisin väliajoin missä olet ja minne olet menossa. Heille kannattaa myös jättää kopiot matkasuunnitelmasta, passista ja matkavakuutuksesta.
 * Passistasi ja muista matkustusasiakirjoista voi ottaa digitaaliset kopiot skannerilla ja pidä se mukanasi läppärillä tai lähetä se säköpostilaatikkoosi josta pääset siihen käsiksi internetkavilasta.
 * Ota mukaasi matkapuhelin, ja varmista että se toimii myös kohdemaassa. Jos matkustat paikkoihin missä matkapuhelinverkkoa ei ole kannattaa ehkä ostaa tai vuokrata sateliittipuhelin.
 * Eksoottisimpiin matkakohteisiin matkustettaessa kannattaa tehdä matkustusilmoitus Ulkoministeriölle.

Paikalliset lait
Ota selvää paikallisista lakeista ennen matkaa. Suurimmissa maissa lait voivat vaihdella jopa eri osavaltioiden/aluediden välillä. Tietämättömyys harvoin kelpaa selityksenä.

Tämä koskee erityisen huumeita; jotkut huumeet ovat laillisia käyttää Hollannissa, mutta niistä joutuu hirteen Singaporessa. Monessa Aasian maissa huumeiden hallussapidosta voi saada kuolemantuomion.

Stay safe Resesäkerhet